Mân yā bisog bí ébamba miníngá mə́sə̄ á mālá, émá mə́ ḿbəmbə eyə̌ŋ mīníngá, ǹkə́kə́ŋ ǹsəle. A ngávəŋan məyɔŋ alɔ̌ ai bisog bíé, miǹnam ai məngan móé. 5Ma á nyɔ̄ ! Bía wa, ǹkɔ́bɔ̄ Ńtondôbə miǹkunda: Mayi wa bɛ́dē kaba a zaa kwí á ńlō yób, ású yə̄ nâ mə́ lə́de məyɔŋ ǹsɔ́ wóe. Ósɔ́n wóe, mə́ lə́dē wá bīdzóē bí sí. 6Mazu wa kúb nyīé á nyɔ́l, mazu wa sámā á bod étē. 7Eyɔ̌ŋ tē, é mod ósə ǎ yi wa yén, a yi túb a kɔ́bɔgɔ á yób étē naa: “Ninîvə ǎ man yǎ ! Zá ā yi nyé lə́dē ndəm ngɔ́l ?” Mayi yén é bod a vɔ́li wa vé ?